નોટબંધી બાદ રજાના દિવસો સહિત રવિવારે પણ બેન્કો ચાલુ રાખી હતી. કર્મચારી એસોસિયેશનની રજાના દિવસોની કામગીરી માટે વેતનની માગ હતી, પરંતુ બેન્કના સત્તાવાળાઓ દ્વારા આ માગની વિરુદ્ધ આંખ આડા કાન કરાયા હતા. જેની સામે અધિકારીઓનો વિરોધ છે એટલું જ નહીં આ સમયગાળા દરમિયાન બેન્કના કર્મચારીઓ ઉપર ભારે પ્રેશર હતું અને તેને કારણે રાજ્યમાં એક અંદાજ મુજબ ૧૦થી ૧૫ કર્મચારીનાં મૃત્યુ તથા હુમલો થયો હોવાની વિગતો પણ ખૂલવા પામી હતી.